**Obligațiile părților și termenele asumate prevăzute în contractul de racordare la sistemul de distribuție a gazelor naturale**

**Obligaţiile operatorului sistemului de distribuţie a gazelor naturale**

**OSD are următoarele obligaţii:**

**a)** să întreprindă activităţile prevăzute la art. 1 alin. (2) din Contractul de racordare la sistemul de distributie a gazelor naturale prevazut in anexa 4 din Regulamentul privind racordarea la sistemul de distribuţie a gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 178/2020;

**b)** să plătească solicitantului penalităţile stabilite în Standardul de performanţă pentru serviciul de distribuţie şi de sistem al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 162/2015, cu modificările şi completările ulterioare.

**c)** să realizeze punerea în funcţiune a racordului şi/sau a staţiei de reglare-măsurare/staţiei de reglare/staţiei de măsurare/postului de reglare-măsurare/postului de reglare/postului de măsurare conform prevederilor art. 34 din Regulamentul privind racordarea la sistemul de distribuţie a gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 178/2020, respectiv:

”***Art. 34*.** *OSD efectuează lucrările de punere în funcţiune a racordului şi a SRM/SR/SM/PRM/PR/PM cu respectarea termenului precizat la art. 138 alin. (1) lit. d1) şi art. 151 alin. (1) din Lege.*

***Legea 123/2012 a energiei electrice și a gazelor naturale cu modificarile si completarile ulterioare***

***Art 138.******Obligaţiile şi drepturile operatorului de distribuţie***

***alin. (1)*** *Distribuitorul de gaze naturale are, în principal, următoarele obligaţii:*

 *lit. d1)să racordeze toți solicitanții la sistemul de distribuție,* ***în termen de 90 de zile de la data obținerii autorizației de construire****, conform reglementărilor ANRE. Recuperarea costurilor privind racordarea clienților casnici se realizează prin tarifele de distribuție conform reglementărilor ANRE.*

***Art. 151. Finanţarea lucrărilor pentru realizarea obiectivelor/ conductelor necesare racordării***

***alin. (1)*** *Operatorul de distribuţie sau operatorul de transport şi de sistem nu poate refuza racordarea la sistem şi este obligat să finanţeze lucrările pentru realizarea obiectivelor/ conductelor necesare racordării consumatorilor aflaţi în perimetrul unităţii administrativ-teritoriale pentru care a fost concesionat serviciul public de distribuţie. Termenul de extindere şi/sau branşare a consumatorilor* ***nu poate depăşi termenul de 90 de zile de la data obţinerii autorizaţiei de construire.”***

**Obligaţiile solicitantului:**

**Solicitantul are următoarele obligații:**

**(a)** să asigure contravaloarea racordului şi a SRM/SM/SR/PRM/PM în termenele stabilite în prezentul contract, în situaţiile finanţării de către acesta a acestor obiective, conform prevederilor art. 6 alin. (3) din Regulamentul privind racordarea la sistemul de distribuţie a gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 178/2020.

**(b)** să respecte prevederilor art. 148 alin. (4) şi (5) din Legea 123/2012 a energiei și a gazelor naturale, cu modificarile si completarile ulterioare, respectiv:

***”Art. 148: Regimul racordării la obiective din sectorul gazelor naturale***

***(4)*** *Solicitantul, viitor client final noncasnic, are obligaţia să utilizeze locul de consum şi să păstreze destinaţia acestuia pe o perioadă de 5 ani de la data punerii în funcţiune a instalaţiei de racordare.*

***(5)*** *În cazul în care clientul final noncasnic nu respectă prevederile alin. (4), acesta este obligat să restituie operatorului de distribuţie contravaloarea lucrărilor de proiectare şi execuţie a instalaţiei de racordare, proporţional cu perioada rămasă neutilizată, în mod gradual, în conformitate cu reglementările adoptate de ANRE.”*

**(c)** să solicite prin intermediul unui operator economic autorizat ANRE punerea în funcţiune a instalaţiei de utilizare a gazelor naturale **în termen de maximum 180 de zile de la punerea în funcţiune a racordului**.

**(d)** Contravaloarea lucrărilor de proiectare şi execuţie a instalaţiei de racordare care se restituie OSD, prevăzută la art. 148 alin. (5) din Legea 123/2012 a energiei si a gazelor naturale, cu modificările și completările ulterioare, reprezintă diferenţa dintre valoarea de inventar a instalaţiei respective şi valoarea amortizării reglementate a instalaţiei de racordare înregistrate până la data constatării neîndeplinirii obligaţiei utilizatorului.